L’Alcalde convida a tots els castellonins als actes de l’11 de setembre

Cultura

10/09/2007

Els actes es desenvoluparan a la plaça dels Homes, a partir de les 10 h

L’Alcalde, Salvi Güell, vol convidar a tots els castellonins que participin als actes que l’Ajuntament de Castelló d’Empúries ha organitzat per la Diada Nacional de Catalunya.

La programació començarà el dia 10 amb un concert reivindicatiu al camp municipal d’esports del centre històric, que portarà com a títol “Diada Jove 2007”. Participaran: Dept, Feliu Ventura, Aurania i Gresca Catalana. L’entrada serà gratuïta.

Dimarts dia 11, a les 10 h, a la Plaça dels Homes, l’Alcalde en nom de la Corporació Municipal farà lectura d’un manifest i s’interpretarà el Cant dels Segadors a càrrec de la coral castellonina. Seguidament s’oferiran tres sardanes a càrrec de l’Escola Municipal de Música.

